เล็บครุฑ 78

เล็บครุฑ 78 เป็นภาพยนตร์ไทยแนวโลดโผน ผจญภัย ระทึกขวัญ และอาชญากรรม ปี พ.ศ. 2525 สร้างโดยภาพยนตร์สหนาวีไทย กำกับและอำนวยการสร้างโดยสุพรรณ พราหมณ์พันธุ์ นำแสดงโดยกรุง ศรีวิไลและอรัญญา นามวงศ์ เข้าฉายครั้งแรกเมื่อวันที่ 14 สิงหาคม พ.ศ. 2525 ที่โรงภาพยนตร์เพชรรามา-เพชรเอ็มไพร์-สามย่าน เดิมภาพยนตร์เรื่องนี้มีกำหนดเข้าฉายในปี พ.ศ. 2521 แต่ด้วยเหตุผลบางประการทำให้ภาพยนตร์เรื่องนี้ต้องเลื่อนมาเข้าฉายในปี พ.ศ. 2525

 เรื่องย่อ 
สมาคมเล็บครุฑออกข่มขู่และรีดไถเงินจากพ่อค้า หากใครไม่ให้ความร่วมมือจะถูกฆ่าและทิ้งสัญลักษณ์เล็บครุฑไว้เป็นสัญลักษณ์ ต่อมาชีพ ชูชัย (กรุง ศรีวิไล) ทรชนเดนตายที่สมาคมต้องการให้เข้าร่วมถูกยิงตายโดยฝีมือของ กิม (ไกร ครรชิต) หนึ่งในสมาชิกของสมาคมและเป็นพี่ชายของคู่อริที่โดนชีพยิงตายเพื่อเป็นการแก้แค้น ทางการจึงส่งคมน์ สรคุปต์ (กรุง ศรีวิไล) นายตำรวจที่มีหน้าตาเหมือนกับชีพ เข้าไปสวมรอยแทน

คมน์เริ่มปฏิบัติการ โดยล้วงกระเป๋า กินรี (ทาริกา ธิดาทิตย์) คนของเล็บครุฑ และขโมยไมโครฟิล์มลับไป ขณะเดียวกัน ร.ต.อ.กริช กำจร (เผ่าพันธุ์ พงษ์นที) ก็ต้องการไมโครฟิล์มเช่นกัน จึงส่งมรกต (พิศมัย วิไลศักดิ์) น้องสาวไปตีสนิทกับคมน์

หลังจากนั้น คมน์กับกริชตัดสินใจร่วมมือกันเพื่อทำลายสมาคมเล็บครุฑ คมน์ไปพบปรีดะฮนัม (อรัญญา นามวงศ์) เพื่อหาข่าวเพิ่มเติมและรับชิ้นส่วนของอินทรีกายสิทธิ์ ขณะเดียวกัน นายพลจาง ซูเหลียง (จุมพล กาญจนินทุ) หัวหน้าสมาคมเล็บครุฑ รับรู้เรื่องนี้ จึงส่งสมุนไปชิงชิ้นส่วนอินทรีกายสิทธิ์เพื่อหวังยึดครองโลก
คมน์สามารถเอาตัวรอดได้ทุกครั้ง และในที่สุด เขารวบรวมชิ้นส่วนอินทรีกายสิทธิ์ครบทั้งหมด ก่อนฆ่านายพลจาง ซูเหลียงตาย

 นักแสดง 
 ตัวละคร  นักแสดง คมน์ สรคุปต์/ชีพ ชูชัย กรุง ศรีวิไล เจ้าหญิงปรีดาฮนัม อรัญญา นามวงศ์ ร้อยตำรวจเอกกริช กำจร เผ่าพันธุ์ พงษ์นที มรกต กำจร พิศมัย วิไลศักดิ์ สิงห์ เมฆพัด/สุภาพบุรุษเลอพงศ์ อนันต์ สัมมาทรัพย์ นายพลจางซูเหลียง จุมพล กาญจนินทุ ร้อยตำรวจโทชนินทร์ ภูมิ พัฒนายุทธ กิม ไกร ครรชิต กินรี ทาริกา ธิดาทิตย์ ปีเตอร์ หว่อง สุระ นานา เฟยเยี่ยน ดวงใจ หทัยกาญจน์

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์รหัสคดีไทย
หมวดหมู่:ภาพยนตร์โดยภาพยนตร์สหนาวีไทย
หมวดหมู่:ภาพยนตร์ที่กำกับโดย สุพรรณ พราหมณ์พันธุ์
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980